Több mint egy évszázaddal a ködös utcákon
és gázlámpákkal megvilágított viktoriánus Londonban való első megjelenése után
Sherlock Holmes már világszerte közismert.
Még a ruhatára és kellékei is ikonikusak:
Inverness-pelerinje,
deerstalker-kalapja,
és a kalabas-pipája,
valamint jellegzetes társai: barátja és lakótársa, dr. Watson,
Moriarty, a fő ellenlábasa
és házvezetőnője, Hudsonné –
mind közismertek.
Híresen különleges és tévedhetetlen következtetőképessége,
melyet a törvény nevében alkalmazott,
notórius drogfüggősége
és közismert mondata: "Drága Watson, az összefüggés oly nyilvánvaló".
Holmes jellegzetességei közül
sok nem szerepel Arthur Conan Doyle eredeti történetében.
Doyle nagyszerű detektívje mindenféle módszerrel oldja meg a bűntényt,
nem csak következtetéssel.
Spekulál, néha találgat, és rendszeresen von le téves következtetéseket.
Továbbá alig említik meg Hudson asszonyt,
senki sem mondja: "Drága Watson, az összefüggés oly nyilvánvaló",
és a történetek többségében a detektív és segédje külön él.
Moriarty, a fő gonosztevő csak két történetben szerepel,
a detektív drogfüggősége csak alkalmanként jelenik meg az első két regény után,
és Holmest ritkán nyűgözte le az angol igazságszolgáltatás.
Inkább a saját íratlan szabályait követi,
semmint a törvény betűjéhez ragaszkodna.
A Holmes-legenda legjellegzetesebb elemei
nem Doyle-tól származnak.
A deerstalker-kalap és a pelerin a történetek első illusztrátorának,
Sidney Pagetnek az ötlete.
A görbeszárú pipát William Gillette színész választotta,
hogy a közönség jobban láthassa az arcát a színpadon,
A "Drága Watson, az összefüggés oly nyilvánvaló" mondatot
P.G. Wodehouse szerző és humorista vezette be.
Ki valójában Sherlock Holmes?
Ki az igazi nagy detektív, és hol találjuk meg?
A puristák azt mondhatják, hogy az eredeti Sherlockot
Dr. Joseph Bell egyetemi mentoráról formálta meg Arthur Conan Doyle,
ő az igazi.
Az igazság, hogy Sherlock ezen alakját elhomályosítja
a rengeteg ábrázolása,
végül Doyle detektívje jórészt felismerhetetlen.
Az összetettebb,
tán sokkal elfogadhatóbb másik válaszhoz
előbb tanulmányoznunk kell
a nyomozó sokféle ábrázolását.
Conan Doyle 1887-es első története után
több ezer Holmes-feldolgozás készült,
melyek talán a világon legismertebb költött szereplővé tették.
A folyamat viktoriánus színpadi feldolgozásokkal kezdődött,
és gyorsan bővült a film elterjedésével.
Több mint száz Holmes-filmfeldolgozás volt
csak a 20. század első két évtizedében.
Azóta megjelent még több ezer nyomtatott,
filmes,
televíziós,
színpadi
és rádiós változat.
Holmest mindenhol új megvilágításban ábrázolták,
jelentős különbségekkel, gyakran ellentmondásosan.
Ezek a feldolgozások bizonyítják, hogy alakja népszerű volt
és nagyon változatos.
Például sok náciellenes propagandafilmben szerepelt
a második világháború alatt.
Winston Churchill és Franklin Delano Roosevelt is
lelkes csodálója volt,
az utóbbi még a Baker Street Irreguláris csapathoz is csatlakozott,
Holmes rajongóinak táborához,
és egy titkosszolgálati rejtekhelyet is Baker Streetnek becéztek.
Ugyanezen idő alatt
Holmes több német nyelvű filmfeldolgozásban is megjelent,
azt mondják, közülük pár Adolf Hitler kedvence volt.
Térjünk vissza a kérdésünkhöz.
Kérjük, hogy az igazi Sherlock Holmes álljon föl!
A sok feldolgozás felismerhetetlenné tette.
Sherlock személyisége kulturális stílus,
időről időre újraformálták,
a különböző ábrázolások egymásra rakódtak.
Ez azt jelenti, hogy Sherlock állandóan fejlődik,
új ötletekkel és értékekkel gazdagodik,
melyek egyre messzebb viszik a Conan Doyle-i figurától.
Minden egyes történet után Sherlock újra megjelenik,
talán kissé megváltozva,
új külsővel és megújult modorossággal vagy szófordulatokkal,
de alapjában véve még mindig Sherlock, és a miénk.